HAF STUDIO tekur að sér fjölbreytt verkefni , allt frá hönnun veitingastaða , verslana , skrifstofa og heimila til hönnunar á húsgögnum og hlutum . Hafsteinn Júlíusson hönnuður og Karitas Sveinsdóttir , innanhússarkitekt hjá HAF STUDIO , segja mikla grósku vera í innahússhönnun um þessar mundir og eru fullt af spennandi hlutum í gangi hjá fyrirtækinu . „ Það er fullt í gangi og margt ólíkt , “ segir Hafsteinn Júlíusson , hönnuður hjá HAF STUDIO , þegar hann er spurður hvað sé áberandi í innanhússhönnun um þessar mundir . „ Það sem okkur finnst áberandi og spennandi í dag eru lituð teppi , terrazzo-flísar eða -borðplötur , Oregon Pine-viður , krómað stál og plöntur , í raun þetta „ late 80 ’ s vibe “ . “ Að hans sögn er HAF STUDIO rekið sem vinnustofu hönnuða og arkitekta . „ HAF STUDIO tekur að sér fjölbreytt verkefni , allt frá hönnun veitingastaða , verslana , skrifstofa og heimila til hönnunar á húsgögnum og hluta . Nýverið fórum við einnig af stað með ráðgjöf fyrir heimili sem hefur verið mjög vinsæl viðbót við starfsemi okkar . Fyrir ári síðan fluttum við vinnustofuna okkar í gamla verbúð við Geirsgötu 7 . Ásamt því létum við gamlan draum verða að veruleika og opnuðum verslun og sýningarsal á neðri hæð verbúðarinnar en vinnustofan er á efri hæðinni , “ segir Hafsteinn . Hafsteinn er útskrifaður vöruhönnuður frá Listaháskóla Íslands og með masters-gráðu í innanhúss - og iðnhönnun frá SPD í Milano og er Karitas Sveinsdóttir útskrifuð sem innanhússarkitekt frá IED Milano . „ Ásamt því að vera að hanna rými þá höfum við mikinn áhuga á hönnun á húsgögnum og hlutum , “ segir hún . „ Við bjóðum því upp á ýmsar vörur í HAF STORE hvort sem það er sérhönnun á húsgögnum og hlutum frá okkur eða aðra vel valda hluti frá erlendum merkjum sem finnast ekki annars staðar á Íslandi . “ Eruð þið aðallega að vinna fyrir einstaklinga eða fyrirtæki ? „ Undanfarin ár höfum við meira unnið fyrir fyrirtæki en síðustu misseri höfum við verið að bæta við okkur heimilum og sýningaríbúðum fyrir byggingaverktaka . Einstaklingar eða fyrirtæki hafa samband við okkur varðandi verkefni sem þau hafa í huga . Eftir það er yfirleitt vaninn að hittast og fara yfir málin og út frá því gerum við verk - og kostnaðaráætlun . Við förum síðan vel yfir markmið verkefnisins og leggjum mikið upp úr því að það sé unnið í góðu samráði við verkkaupa . Samvinna og uppbyggileg gagnrýni er mikilvæg í okkar vinnu . Flest verkefni vinnum við í þrívídd og kynnum þau fyrir verkaupa , ef það er svo samþykkt útfærum við verk - og smíðateikningar . Svo er mikilvægt að fylgja eftir framkvæmd þangað til verkinu er lokið . “ „ Við hrífumst mest af náttúrulegum efnum og erum undir áhrifum frá ítalskri , skandinavískri og japanskri hönnun . Svo finnst okkur reyndar flest fallegt í réttu samhengi . “ HAF STUDIO hefur verið að vinna að mörgum verkefnum , má þar nefna veitingastaðinn YUZU , VIGTINA sem er bakarí í Vestmannaeyjum og svo hefur fyrirtækið hannað framhliðar á IKEA-innréttingar . „ HAF FRONT er ný lína af framhliðum fyrir IKEA , við erum að framleiða þetta í Litháen og hver framhlið er með gegnheilum eikarlista og spónlögðu MDF í miðju . Þannig að það eru engar kantlímingar og þess vegna ætti endingin að vera góð . Þessi lína kemur í eik og erum við með nokkur litbrigði af henni , eins getum við sérpantað hvaða lit sem er . Það má segja að með þessu séum við að sameina hágæða sérsmíði við fjöldaframleidda praktíska hluti IKEA . Við lítum á eldhússinnréttingu sem eitt mikilvægasta húsgagn hvers heimilis og því finnst okkur það skipta miklu máli að útlitið sé fallegt . Að okkar mati eru innvols og grunnskápar frá IKEA með því betra sem er í boði og því nýtum við okkur það . “ Sjáið þið fyrir ykkur að auka úrvalið , bæta við litum og öðrum útgáfum af framhliðum ? „ Já það er fullt af hugmyndum á teikniborðinu , næsta lína verður væntanlega kynnt upp úr áramótum . “